«Ֆուտբոլն իր բոլոր մակարդակներում պետք է վերջապես դուրս գա Երևանից ու գնա մարզեր։ Դա պետք է լինի ամենօրյա աշխատանք, այս ամենը պետք է սկսվի ֆունդամենտից՝ սիրողական և մասսայական ֆուտբոլից։ Մեր տեսլականն է՝ ֆուտբոլ խաղալու համար անվճար վայրեր ստեղծել Հայաստանի բոլոր վայրերում, բոլոր ցանկացողների համար։ Սա բարդ և ֆինանսական ծախսերի հետ կապված խնդիր է, բայց քայլ առ քայլ շարժվելու ենք դեպի այդ նպատակը:Այդ դեպքում ֆուտբոլ խաղացողների քանակը կբերի ֆուտբոլի որակի բարձրացմանը:Գործադիր կոմիտեն պետք է ներառի ինչպես ֆուտբոլային հանրության, այնպես էլ Հայաստանի հասարակության լայն շերտերը։ Մենք փակելու ենք ՀՖՖ-ի և ֆուտբոլային ակումբների թշնամական էջը, ակումբներից պահանջելու ենք միայն մեկ բան՝ հետևել արդար ֆուտբոլի կանոններին և չխախտել ՀՀ օրենսդրությունը։ Այդ դեպքում ՀՖՖ-ն իր բոլոր ինստիտուցիոնալ հնարավորություններով լինելու է ակումբների կողքին»,- ասաց Վանեցյանը։